Врз основа на Конкурсот за запишување на ученици во јавните средни училишта за учебната 2024/2025 година во Република Северна Македонија, објавен од Министерството за образование и наука, Училишната комисија на Средното училиште на Град Скопје Гимназија “Панче Арсовски” за запишување на ученици во учебната 2024/2025 година, на ден \_\_\_\_\_\_\_.2024 година го објави следниот:

**ИНТЕРЕН ОГЛАС**

**за запишување ученици**

**во јавните средни училишта за учебната 2024/2025 година**

**во Република Северна Македонија**

1. **Број на ученици и паралелки**

Во прва година ќе се запишат 170 ученици во 5 паралелки со настава на македонски јазик според наставни планови и програми за гимназиско образование:

**Гимназиско образование - 136 ученици, 4 паралелки, 60 поени минимум**

**Гимназиско образование – 34 ученици, 1 паралелкa** (македонско – англиска билингвална паралелка)**, 60 поени минимум**

При пријавувањето за гимназиско образование потребно е учениците уште при самиот упис да се определат согласно афинитетите за соодветно подрачје и комбинација (А или Б) што ќе ја изучуваат во текот на своето образование.

* Природно – математичко подрачје (комбинација на изборни предмети А)
* Природно – математичко подрачје (комбинација на изборни предмети Б)
* Општествено – хуманистичко подрачје (комбинација на изборни предмети А)
* Општествено – хуманистичко подрачје (комбинација на изборни предмети Б)
* Јазично – уметничко подрачје (комбинација на изборни предмети А)
* Јазично – уметничко подрачје (комбинација на изборни предмети Б)
1. **Услови за запишување на учениците**
* Да имаат завршено основно образование
* Да не се постари од 17 години
* Да се определиле за план и програма за гимназиско образование
* Да ги исполнуваат критериумите утврдени со овој Конкурс
1. **Критериуми за избор на ученици**

Критериуми за избор на учениците се:

* среден успех на ученикот од VI до IX одделение;
* среден успех на ученикот постигнат по четири предмети (мајчин јазик, странски јазик и два предмети што се од значење за струката);
* дипломи за освоени (I, II и III) места од меѓународни натпревари, како и државни натпревари (организирани од акредитирани здруженија од Министерство за образование и наука) по мајчин јазик, странски јазик, природни науки, математика, хемија, физика, биологија и географија и наставни предмети што се од значење за струката односно изборното подрачје;
* средна вредност од поени добиени за поведение од VI до IX одделение.
* За средниот успех од VI до IX одделение ученикот може да добие најмногу 50 поени (**општиот успех од шесто, седмо, осмо и деветто одделение се собира, се дели на четири и истиот број се множи со коефициент 10**).
* За средниот успех постигнат од четирите предложени наставни предмети (**два наставни предмети задолжително за сите видови образование и два предмети што се значајни за струката**), ученикот може да добие најмногу 20 поени (5 поени за секој предмет).
* За освоено место од **меѓународни и државни натпревари** ученикот може да добие:
* За освоена прва награда или златен медал од меѓународни натпревари 5 поени, втора награда или сребрен медал 4 поени и трета награда или бронзен медал 3 поени.
* За освоено место од државни акредитирани натпревари: за I место – 3 поени, за II место – 2 поени и за III место – 1 поен.
* За **средна вредност од поените за поведение од VI до IX одделение**, ученикот може да добие најмногу 5 поени. (Примерно поведение се вреднува со 5 поени, добро поведение се вреднува со 3 поени и незадоволително поведение се вреднува со 0 поени. Средната вредност е збир од поените за поведението од шесто, седмо, осмо и деветто одделение поделен со 4).

**Ученикот по сите критериуми утврдени со овој конкурс може да добие најмногу 80 поени, а минималниот број за запишување е 60 поени.**

Во средното образование за **ученици со посебни образовни потреби** се вклучуваат ученици според видот и степенот на попреченост.

Учениците од **ромската етничка заедница** можат да се запишат во одредено јавно средно училиште ако имаат до 10% помалку поени од бројот на поените предвидени согласно Kонкурсот за соодветните наставни планови и програми и ако ги задоволуваат дополнителните критериуми за испит на знаења и вештини во соодветното училиште.

**Бесплатен превоз или сместување на учениците** кои ќе се запишат во прва година во јавните средни училишта нема да биде обезбеден, ако избраниот вид образование (струка или насока) го има во општината, односно регионот.

Во училиштата каде што се пријавуваат поголем број ученици кои ги исполнуваат предвидените услови од планираниот број предвиден во овој конкурс, се организира **квалификационо тестирање** по наставниот материјал од осмо и деветто одделение по следните наставни предмети и тоа:

- за гимназиско образование - мајчин јазик и математика;

1. **Потребни документи за запишување**

По објавувањето на ранг листата, учениците кои се на листата ја доставуваат следната документација:

* пријава за запишување (пријавата за запишување ја изготвува Министерството за образование и наука и ја објавува на официјалната веб страница);
* оригинални свидетелства од VI до IX одделение;
* дипломи, (доколку имаат) од освоени (I, II и III) места од меѓународни и државни натпревари од мајчин јазик, странски јазик, природни науки, математика, хемија, физика, биологија и географија и наставни предмети што се од значење за струката, насоката, односно изборното подрачје;
* извод од матичната книга на родените (без оглед на датумот на издавањето).
1. **Конкурсни рокови**

Пријавувањето и запишувањето на учениците се врши во еден уписен рок со пријавувања во месец јуни. Пријавувањето на учениците ќе се врши преку електронско аплицирање, преку линк до порталот за електронски услуги на Министерството за образование и наука **https://e-uslugi.mon.gov.mk** со специјална најава за средношколци преку сопствените кориснички сметки на Schools.mk.

* **Првото пријавување и запишување** на учениците се врши на:

**20 јуни до 25 јуни, до 15:00 часот –** Прво електронско пријавување.

**20, 21 и 24 јуни 2024 година, од 07:00 до 17:00 часот и на 25 јуни од 07:00 до 15:00 часот** - Доставувањето на потребната документација до училиштата.

**26 јуни 2024 година, најдоцна до 09.00 часот** - Конечна ранг листана јавно место во училиштето и/или на училишната интернет страна.

Доколку има потреба квалификационото тестирање ќе се организира во училиштата за средно образование на 28 јуни 2024 година, а конечните ранг листи со резултатите ќе се објават на 28 јуни 2024 година, на јавно место во училиштето.

* **Второто пријавување и запишување** на учениците ќе се врши на:

**01 и 02 јули 2024 гoдина, до 15:00 часот** - Второ електронско пријавување

**01 јули од 07:00 до 17:00 часот и на 02 јули од 07:00 до 15:00 часот** - Доставувањето на потребната документација до училиштата.

**03 јули 2024 најдоцна до 09.00 часот** - Конечна ранг листа на јавно место на училиштето и/или на училишната интернет страна.

Доколку има потреба квалификационото тестирање ќе се организира во училиштата за средно образование на 5 јули 2024 година, а конечните ранг листи со резултатите ќе се објават на 5 јули 2024 година, на јавно место на училиштето и/или на училишната интернет страна.

Учениците кои се упатени на поправни испити, испит на година, испити за побрзо напредување, може да се запишат во училиштата во кои има слободни места после јунскиот рок.

Пријавување на учениците ќе се врши на 21 август 2024 година, од 00.00 часот до 15:00 часот електронски.

Доставувањето на потребната документација до училиштата е на 21 август 2024 година, од 07:00 до 17:00 часот.

22 август 2024 година, најдоцна до 12.00 часот- Конечна ранг листана јавно место во училиштето и/или на училишната интернет страна.

**По објавување на конечната ранг листите со резултатите од запишувањето, учениците кои не се запишани во училиштето, задолжително ја подигнуваат целокупната доставена документација поднесена во училиштето во рок од 24 часа, а училиштата имаат обврска да ја вратат целокупната документација на учениците во рок од 24 часа.**

1. **Избор и запишување на ученици**
* Изборот и запишувањето на учениците се врши врз основа на ранг листа изготвена според вкупниот број поени што се пресметуваат одделно за секој кандидат.
* Вкупниот број поени се утврдува според критериумите за избор на учениците.
* Учениците кои ја повторувале годината се запишуваат без рангирање ако се пријават во првиот уписен рок.

**Напомена:**

* Пријавувањето се врши лично од ученикот или родителот (старателот).
* Во пријавата задолжително да се нагласи дали ученикот конкурира за билингвална паралелка.
* Задолжително е да се избере соодветно подрачје.
* Некомплетните документи нема да бидат примени.
* За учениците кои завршиле деветто одделение во Република Северна Македонија, а едно, две или три одделенија (VI, VII или VIII одделение) завршиле во странство, за тие одделенија се зема успехот од деветто одделение и важат истите критериуми за избор на ученици дадени погоре.

 Училишна комисија

 Претседател

 Јован Петрески

 \_\_\_\_\_\_\_\_\_\_\_\_\_\_\_\_\_\_\_\_\_\_\_